## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2019. február 20-i nyílt üléséről***

 Határozat: 12-25/2019.(II.20.)

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2019. február 20-i nyílt üléséről |
| *Jelen vannak:* | Bebes István, Czvitkovics Gyula, Faragó Gábor, Dr. Hadnagy Ádám, Tóth Gábor, Geosics László, Ferencz Gyula, Csák Tamás, Szabó Ferenc, Bán Miklós, Auer Miklós és Tompa László képviselő-testületi tagok  |
| *Távol van:* | Faragó Gábor képviselő-testületi tag |
| *Tanácskozási joggal meghívottak közül jelen van:*  |
|  | dr. Stepics Anita jegyző Némethné Simon Mária, a Gazdasági és Pénzügyi Iroda vezetője Forró Szilvia, Városfejlesztési és Építéshatósági irodavezetőjeKörmendy-Szalai Mónika, a Projektfejlesztési és Kistérségi Iroda vezetőjeMolnár Dániel, a Közszolgálati Iroda megbízott irodavezetője |

Bebes István polgármester köszönti a megjelenteket és megállapítja, hogy a Képviselő-testület az ülésen 11 fővel jelen van, az határozatképes, az ülést 14 óra 00 perckor megnyitja.

A kiküldött anyagát a képviselők megkapták, a napirenden változtatást nem kíván tenni. Kéri a napirend jóváhagyását.

A Képviselő-testület a javaslatot 11 igen szavazattal elfogadja, és a következő napirendet hagyja jóvá:

# N A P I R E N D

Nyílt ülés keretében:

1. Beszámoló a polgármester két ülés közötti munkájáról.

Előterjesztő: **Bebes** **István** polgármester

1. Beszámoló a Batthyany Strattmann László Kórházért Alapítvány 2018. évi tevékenységéről

Előterjesztő: **Bebes** **István** polgármester

1. Beszámoló a Körmend Múltja, Jelene és Jövője Közhasznú Alapítvány 2018. évi tevékenységéről

Előterjesztő: **Bebes** **István** polgármester

1. Körmenden Foglalkoztatottakért Alapítvány 2018. évi beszámolója

Előterjesztő: **Bebes István** polgármester

1. Körmend Város Közbiztonságáért Alapítvány beszámolója

Előterjesztő: **Bebes István** polgármester

1. Kovatsik és Társai Temetkezési Bt. beszámolója a 2018. évről

Előterjesztő: **Bebes István** polgármester

1. Vagyonkezelési szerződés megkötése

Előterjesztő: **Bebes István** polgármester

1. Döntés Víziközmű pályázatok benyújtásáról

Előterjesztő: **Bebes István** polgármester

1. Döntés folyékony hulladék elszállítás szolgáltatásáról

Előterjesztő: **Bebes István** polgármester

1. Szakály György ingatlan-vásárlási kérelme

 Előterjesztő: **Bebes István** polgármester

1. Roma Nemzetiségi Önkormányzattal való együttműködési megállapodás felülvizsgálata

Előterjesztő: **Bebes István** polgármester

1. Közszolgálati szabályzat módosítása

Előterjesztő: **Bebes István** polgármester

1. Körmendi Kulturális Központ, Múzeum és Könyvtár alapító okiratának módosítása

Előterjesztő: **Bebes István** polgármester

1. Javaslat a polgármester 2019. évi szabadságolási ütemtervének jóváhagyására

Előterjesztő: **Bebes István** polgármester

1. 2019. március 15-i városi ünnepség

Előterjesztő: **Bebes István** polgármester

**N A P I R E N D:**

**1./ Beszámoló a polgármester két ülés közötti munkájáról.**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester beszámolót kíván tenni az elmúlt időszak eseményeiről. 2019. február 1-én a Szombathelyi Tankerületi központ képviselőivel tartott megbeszélést az uszoda és a Hunyadi utcai épület működtetésének - fejlesztésének költségmegosztásáról. Február 2-3-án a IX. Körmend és Kistérsége Nyílt Farsang Kupa eredményhirdetésén vett részt. Február 11-én megbeszélést folytatott a Vasivíz Zrt. vezérigazgatójával, egyeztettek a 2019. évi feladatokról, illetve arról is, hogy a Testületi ülésen a vízi közmű pályázatokkal kapcsolatos előterjesztést a testület elé tárják. Ugyanezen a napon a Civil Koordinációs Fórumon a 2019. évi tervek, programok és az ehhez kapcsolódó feladatokról tartottak megbeszélést. A nagyobb egyesületek mind képviseltették magukat, igyekeztek a megbeszélésen elővezetni mindent, amely az ezévi programokkal, együttműködéssel kapcsolatos. Február 18-án a Pénzügyi és Közbeszerzési Bizottság ülésén vett részt. Folytattak egy megbeszélést a futó projektekkel kapcsolatban, amelyek folyamatosan haladnak előre. Reméli, hogy további projektek is el tudnak indulni.

Bebes István kéri a beszámoló elfogadását.

A Képviselő-testület a beszámolót 10 igen szavazattal, 1 tartózkodással elfogadja.

**2./Beszámoló a Batthyany Strattmann László Kórházért Alapítvány 2018. évi tevékenységéről**

 Előterjesztő: **Bebes István** polgármester

 *(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, az alapítványi beszámoló kiküldésre került, amin azonban az alapítvány kisebb módosítást hajtott végre, ezt a Testület tagjai megkapták. A beszámoló bemutatja, milyen tárgyi eszközöket vásárolt a körmendi kórház számára az alapítvány a tavalyi évben, közel 4 millió forint értékben. Kérdezi Scheibert Mihály elnök urat, hogy szeretné-e kiegészíteni szóban, röviden a beszámolót.

Scheibert Mihály elnök csak néhány szóval akarja kiegészíteni a beszámolót. Elsőként azzal, hogy milyen tételek kerültek beszerzésre. Fénymásoló beszerzése azért történt meg, mert rengeteget kellett írni a két osztályon, valamint A3-as másoló nem volt a házban, így viszont felszabadult az idő az ápolásra. A lázlap tartó szintén kardinális kérdés, évek óta kérte a Markusovszky Kórház, de nem kapták meg ezt az eszközt. A vákuumterápiás készülék a fizikoterápiára kellett, egy készülék volt, de ez sem működött már, mivel 30 éves és nagyon nagy volt rá az igény. A krónikus belgyógyászaton elkoptak a különböző 24 órás vérnyomásmérő mandzsetták. A kórház megnyitása óta laparoszkópos műtéti eljárások vannak, és azóta nem pótolták a műszereket. A diabetológiai osztálynak minidopplereket vettek, ez tulajdonképpen a cukros és diabéteszes betegek lábán lévő erek ellenőrzésére szolgál. Itt egy nagyobb fejlesztés van, kaptak egy nagyobb összegű gyógyszergyári támogatást is, és megfelelő szenzorokat vettek a 24 órás vércukor monitorozáshoz. Ezen kívül a bőrgyógyászati és a fül-, orr- gégészeti szakrendelőnek is megindították a vásárlást, csak a kifizetés áthúzódott erre az évre, ezért nem található a beszámolóban. Mindkét helyre olyan műszert vettek, amely segítségével a betegeknek nem kell elmenni Szombathelyre. Az elmúlt évben jelentős összegű beszerzést tudtak erre fordítani azért, mert kedvezően működtek együtt a körmendi nagy cégek, mint például az ADA Bútorgyár és az EGIS gyógyszergyár. Mindkét helyen nagyon segítőkészek voltak a vezetők, hogy az alapítvány ezt a tevékenységét tudja folytatni. Ami nem fért bele a beszerzésbe, azt a Lions Club segítségével tudták beszerezni. Az ő segítségükkel a szemészetre egy automata szemnyomás mérőt szereztek be. Nem a témához tartozik, de szeretné megemlíteni, hogy a Körmenden iskolába került gyermekek 100%-nak szűrését is megszervezte a Lions Club. Személyesen szeretne köszönetet mondani az ott jelenlévő Csák Tamásnak és a körmendi kosárklubnak, akik a szállításban segítséget adtak. Gyakorlatilag a sport klub, az Önkormányzat és a Lions Klub segítségével valósult meg a gyermekek szűrése, ami majdhogynem Magyarországon egyedülálló. Befejezésül még annyit szeretne elmondani, hogy a további beszerzésekkel, melyek folyamatban vannak, közel 5 millió forinttal támogatták a kórházat.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**12/2019. (II.20.) önkormányzati határozat**

Körmend város Önkormányzata Képviselő-testülete a Batthyany Strattmann László Kórházért Alapítvány 2018. évi működéséről szóló beszámolót elfogadja, egyúttal megköszöni az Alapítvány egész éves munkáját, és kéri, hogy Alapítvány lehetőség szerint a jövőben is járuljon hozzá Körmend értékeinek gyarapításához.

**3./Beszámoló a Körmend Múltja, Jelene és Jövője Közhasznú Alapítvány 2018. évi tevékenységéről**

 Előterjesztő: **Bebes István** polgármester

 *(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy Elnök Úr jelezte számára, hogy munkavégzés miatt nem tud részt venni az ülésen. Látható a beszámolóból, hogy több mint 5 millió forint értékben adott át támogatást az Alapítvány főként a körmendi kultúra területén a tavalyi év során, feltüntetésre kerültek ezen rendezvények, amelyeket kiemelten támogattak.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri kérdés és vélemény hiányában a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**13/2019. (II.20.) önkormányzati határozat**

Körmend Város Önkormányzata Képviselő-testülete a Körmend Múltja, Jelene és Jövője Közhasznú Alapítvány 2018. évi tevékenységéről szóló beszámolót elfogadja, egyúttal megköszöni az Alapítvány 2018. évben, Körmend érdekében végzett munkáját.

**4./Körmenden Foglalkoztatottakért Alapítvány 2018. évi beszámolója**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az alapítványnak új elnöke van Szálkai Istvánné személyében, aki az ülésen jelen van. A feladat továbbra is az, hogy legyenek olyan pályázatok, amelyeken indulni tud az alapítvány. Az idei évben ilyen lehetőségük nem volt.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri Testületet, hogy döntsön a határozati javaslatról.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**14/2019. (II.20.) önkormányzati határozat**

Körmend Város Önkormányzata Képviselő-testülete a Körmenden Foglalkoztatottakért Alapítvány 2018. évi beszámolóját megismerte, és azt elfogadja.

**5./ Körmend Város Közbiztonságáért Alapítvány beszámolója**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az Alapítvány elkészítette a beszámolót, amelyben szintén kimutatásra kerültek a tavalyi év nagyobb kiadásai és bevételei. Elnök Úr nincs jelen az ülésen.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri Testületet, hogy döntsön a határozati javaslatról.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**15/2019. (II.20.) önkormányzati határozat**

Körmend Város Önkormányzata Képviselő-testülete megtárgyalta és elfogadja a Körmend Város Közbiztonságáért Alapítvány 2018. évi tevékenységéről szóló beszámolót.

**6./ Kovatsik és Társai Temetkezési Bt. beszámolója a 2018. évről**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy temetőfenntartást végző közszolgáltató beszámolója van napirenden. A beszámoló a Testület előtt van, amely részletes képet ad a tavalyi munkáról. A tavalyi évben már az új temetőrendelet alapján végezte a közszolgáltató a tevékenységét, erre is történik utalás a beszámolóban. Két fontos részt szeretne kiemelni. Egyrészt vannak olyan temetőben elvégzendő felújítások, amelyek a közszolgáltató jelzésével összhangban megjelennek a város költségvetésében is. Ezeket a munkákat a Városfejlesztési Iroda fogja majd koordinálni, reméli, majd időben el tudnak indulni. Másrészről a temetőbővítés szükséges, melyek költségei, forrásai meg kell, hogy jelenjenek a költségvetésben.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**16/2019. (II.20.) önkormányzati határozat**

Körmend Város Önkormányzata Képviselő-testülete a Kovatsik és Társai Temetkezési Bt. 2018.évi beszámolóját megismerte, és elfogadja az abban foglaltakat.

**7./ Vagyonkezelési szerződés megkötése**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Batthyany kastély három épületéhez kapcsolódóan a vagyonkezelői jog még nem került átadásra az Önkormányzatnak, ez a színház, ahol használati joga van a városnak, az északi oldalon található narancsházak, növényházak, és a Sport utca felőli tanműhely. Az látható, hogy a kastélyfejlesztést az Önkormányzat több területen is el tudta indítani, mint például a Gyermekkönyvtár felújítása és a Látogatóközpont felújítása már megtörtént, de további épületek is megújultak (kocsiszín, lóistálló), illetve szeretnék, ha a kastély főépülete a tervezési időszakból az elkövetkezendő időszakban el tudna jutni a kivitelezési szakba. A szóban lévő három ingatlan vagyonkezelésbe adása kapcsán most sikerült a szerződéstervezetet véglegesíteni az MNV Zrt-vel. A tervezet némely szempontból könnyít a vagyonkezelőre rótt adminisztratív terheken, de kikötéssel is éltek a megtérítési igény kapcsán. Korábbiakban vagyonkezelésbe adott ingatlanok esetében volt megtérítési lehetőség, melyet érvényesített is a város, az újaknál ezt a jogot már nem biztosítja az MNV Zrt. Egy biztos, a kastély sorsát csak akkor tudják befolyásolni, ha a vagyonkezelői jog Körmenden van. Több pályázat is csak a vagyonkezelőnek biztosít pályázati részvételi lehetőséget, ennek birtokában rendezni lehetne több kérdést is, mint például a múzeum raktározási problémáit, amire szükség lenne, többek között a kihasználatlan tanműhely segítségével.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja és a következő határozatot hozza:

**17/2019. (II.20.) önkormányzati határozat**

1. Körmend Város Önkormányzata Képviselő-testülete megismerte a körmendi Batthyany-Strattmann Kastély 2/1, 4 és 5 hrsz-ú ingatlanjait érintően az MNV Zrt. által az Önkormányzat elé tárt, az előterjesztéshez csatolt vagyonkezelési szerződés tervezetét.
2. Körmend Város Önkormányzata Képviselő-testülete a körmendi Batthyany-Strattmann Kastély 2/1, 4 és 5 hrsz-ú ingatlanjait érintően az MNV Zrt. által az Önkormányzat elé tárt, az előterjesztéshez csatolt vagyonkezelési szerződés tervezetet elfogadja, az abban foglaltakat tudomásul veszi, és felhatalmazza a polgármestert a szerződés megkötésére.

**8./ Döntés Víziközmű pályázatok benyújtásáról**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy egy új pályázati lehetőség nyílt meg a Vasivíz Zrt. számára, amelyhez konzorciumi tagként tud csatlakozni az Önkormányzat. Az elnyerhető támogatás 10 és 100 millió forint közötti összeg, a 30 %-os önerő pedig a használati díj terhére biztosítható. A pályázat révén a használati díjból adódó kondíciók is kedvezőbbek lehetnek a városnak, hiszen a projektből meg lehet valósítani olyan munkákat, amelyeket alapvetően csak a használati díjból tudna a város biztosítani fedezet hiányában. Pályázatot be lehet nyújtani az állami rekonstrukciós alaphoz és a vízi közművek energiahatékonyságának fejlesztése tárgyában is, két külön pályázati lehetőségről van szó. Az előterjesztésben bemutatták, milyen célra milyen munkával pályázna a Vasivíz Zrt. Körmend területén. Mindenképp javasolja, hogy a Testület támogassa a pályázathoz való csatlakozást, a konzorciumi megállapodás megkötését, mert ez egy új lehetőséget teremt az üzemeltető Vasivíz Zrt-nek és Körmend számára is.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja és a következő határozatot hozza:

**18/2019. (II.20.) önkormányzati határozat**

Körmend Város Önkormányzat Képviselő-testülete úgy dönt, hogy

- a VASIVÍZ Zrt által kezdeményezett mindkét pályázati forrás igénylését támogatja,

- a pályázathoz szükséges 50% (energetika), illetve 30%(rekonstrukciók) önerőt a használati díjak terhére biztosítja, és

- felhatalmazza Polgármestert, hogy a konzorciumi szerződést aláírja, a közös pályázat benyújtásához szükséges valamennyi irattal együtt, továbbá a projekt megvalósulása során az Önkormányzatot képviselje.

Felelős: polgármester, a konzorciumi szerződés megkötésére

Határidő: 2019. február 28.

**9./ Döntés folyékony hulladék elszállítás szolgáltatásáról**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy eddig a Vasi Ja-Sa Kft. végezte ezt a közszolgáltatási feladatot. Viszonylag kevés háztartást érint ez a közszolgáltatás, mert a háztartások zöme már rácsatlakozott a szennyvízrendszerre. Mivel a szerződés ebben a hónapban lejár, így az ajánlatokat bekérték a piacról, de az is látható a beérkező piaci megkeresésekből, hogy több cég kapacitás hiányában nem tudott már Körmendnek ajánlatot tenni. A Vasi Ja-Sa Kft 2000 Ft/m3 áron vállalja a közszolgáltatás ellátását.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja és a következő határozatot hozza:

**19/2019. (II.20.) önkormányzati határozat**

Körmend Város Önkormányzat Képviselő-testülete úgy dönt, hogy a közigazgatási területén keletkező, és nem közművel összegyűjtött háztartási szennyvíz összegyűjtését, elszállítását és ártalommentes elhelyezését szervezett helyi közszolgáltatás útján biztosítja továbbra is a város teljes közigazgatási területén. A helyi közszolgáltatás biztosítására az előzetes árajánlatkérés alapján az Önkormányzat a VASI JA-SA Szolgáltató KFT-vel köt szerződést 5 éves időtartamra (2019. március 1-étől kezdődően 2024. február 29-ig szólóan), a közszolgáltatás díja megegyezik a szolgáltató ajánlata szerinti 2.000.-Ft-m3+ÁFA összeggel.

Felelős: jegyző, a szerződés megkötésére

Határidő: 2019. február 28.

**10./ Szakály György ingatlan-vásárlási kérelme**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy Körmend vonatkozásában a 4010 hrsz-ú, 195 m2 nagyságú zártkertre érkezett vételi ajánlat Szakály György részéről. A szakértői vélemény elkészült, és azt alapul véve fogalmazták meg a határozati javaslatban megfogalmazottakat. A Testület a megállapított értéknél valamivel nagyobb értékű vételáron javasolja az értékesítést a piaci értékeknek megfelelően. A vevő fizetési kötelezettségei, valamint a költségek elismerése szerepel a határozati javaslatban.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja és a következő határozatot hozza:

**20/2019. (II.20.) önkormányzati határozat**

Körmend Város Önkormányzata Képviselő-testülete Szakály György ingatlan vásárlási kérelmével kapcsolatban támogatja azt, hogy az Önkormányzat 1/1 arányú tulajdonában lévő, 4010 hrsz.-ú, 195 m2 területű ingatlan értékesítésre kerüljön Szakály György Körmend, Őrség u. 6/3. sz. alatti lakos részére az alábbi feltételek mentén:

* a vételár összegét a Testület 550.000.-Ft mértékben határozza meg
* a vevő a vételárat az adásvételi szereződés megkötésétől számított 30 napon belül köteles megfizetni, egyösszegben,
* a vevő viseli továbbszámlázás útján az értékbecslés, és az ingatlannyilvántartási eljárás költségeit.

Felelős: jegyző az adás-vételi szerződés megkötésére

Határidő: 2019. március 31.

**11./ Roma Nemzetiségi Önkormányzattal való együttműködési megállapodás felülvizsgálata**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy minden év januárjában kell felülvizsgálni a megállapodásokat, ezt idén is elvégezték, amely során megállapították, hogy idén nem szükséges a megállapodás módosítása, mindenesetre megerősítést kérnek az előterjesztés segítségével a Testülettől.

Bebes István polgármester kéri kérdés és vélemény hiányában a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja és a következő határozatot hozza:

**21/2019. (II.20.) önkormányzati határozat**

Körmend Város Önkormányzata Képviselő-testülete a korábban megismert, a Körmendi Roma Nemzetiségi Önkormányzattal megkötött együttműködési megállapodásról megállapítja, hogy az jelenleg módosítást nem igényel.

**12./ Közszolgálati szabályzat módosítása**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a pénzügyi iroda kérésére készült el az előterjesztés. Már több éve 9 forint helyett 15 forint adható km-ként a munkába járás költségeinek átvállalásához, az előterjesztés ennek biztosítását kéri. Ez nemcsak a köztisztviselőket, hanem valamennyi intézményi munkavállalót is érintene a munkába járás terén. Javasolja, hogy biztosítsa ezt a nagyobb összegű hozzájárulást a Testület a munkavállalók számára. Az előterjesztés kitér arra is, hogy a cafeteria juttatások közül csak az adómentes juttatások biztosíthatóak a törvényi változásokat követően.

Geosics László képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja és a következő határozatot hozza:

**22/2019. (II.20.) önkormányzati határozat**

Körmend Város Önkormányzata Képviselő-testülete hozzájárul ahhoz, hogy 2019. március 1-től kezdődően az Önkormányzat és a Körmend és Kistérsége Önkormányzati Társulás, valamint a Körmend és Mikrotérsége Köznevelési Intézményfenntartó Társulás által fenntartott intézmények tekintetében a munkába járás utazási költségtérítése 9 Ft/km összegről 15 Ft/km összegre változzon.

Az Önkormányzat felhatalmazza a Polgármestert és a Jegyzőt, valamint az intézményvezetőket arra, hogy e célból a Körmendi Közös Önkormányzati Hivatal közszolgálati szabályzatát, illetve az egyéb intézményi szabályzatokat módosítsák.

Az Önkormányzat felhatalmazza a Polgármestert és a Jegyzőt, hogy a Közszolgálati Szabályzat cafetéria-juttatásokra vonatkozó részét módosítsa akképpen, hogy a 2019. évtől választható juttatások a következők: Széchenyi Pihenő Kártya; kulturális belépő; sportrendezvény belépő; bölcsőde, óvoda költségének térítése.

**13./ Körmendi Kulturális Központ, Múzeum és Könyvtár alapító okiratának módosítása**

 Előterjesztő: **Bebes István** polgármester

 *(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy egy korábbi döntést kell most felülírni azzal, hogy a volt Hunyadi úti iskola az intézményfenntartó központ, azaz a Szombathelyi Tankerület részére került átadásra tavaly szeptembertől, így ebben az esetben nem funkcionálhat az a Kulturális Központ telephelyeként. Ennek módosítását kéri az alapító okirat.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja és a következő határozatot hozza:

**23/2019. (II.20.) önkormányzati határozat**

1. Körmend Város Önkormányzata Képviselő-testülete megismerte a Körmendi Kulturális Központ, Múzeum és Könyvtár alapító okiratát módosító okiratot, és azt jóváhagyja.
2. Körmend Város Önkormányzata Képviselő-testülete megismerte a Körmendi Kulturális Központ, Múzeum és Könyvtár egységes szerkezetű alapító okiratát, és azt jóváhagyja.

**14./ Javaslat a polgármester 2019. évi szabadságolási ütemtervének jóváhagyására**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy igyekeztek összegyűjteni azokat az időpontokat, amikorra ki tudja adni a Testület a polgármester részére a szabadságot.

Bebes István polgármester kérdés és vélemény hiányában kéri a határozati javaslat elfogadását.

Körmend Város Önkormányzata Képviselő-testülete a javaslatot 10 igen szavazattal, 1 tartózkodás mellett elfogadja és a következő határozatot hozza:

**24/2019. (II.20.) önkormányzati határozat**

Körmend város Önkormányzata Képviselő-testülete Bebes István főállású polgármester 2019. évre járó 32 nap szabadságát az alábbiak szerint adja ki:

2019. február hó: 5 nap (02.22., 02.25-28.)

2019. március hó: 6 nap (03.01., 03.4-8.)

2019. április hó: 1 nap (04.18.)

2019. május hó: 2 nap (05.2-3.)

2019. június hó: -

2019. július hó: 12 nap (07.11-12., 07.15-19., 07. 22-26.)

2019. augusztus hó: 3 nap (08.21-23.)

2019. szeptember hó: 3 nap (09.4-6.)

A polgármester a 2011. évi CXCIX. törvény alapján a két ülés közti eseményekről adott tájékoztatásában számol be a 2 ülés közt igénybevett szabadságairól, vagy a szabadságolási ütemtervtől való eltérésről.

Felelős: jegyző a nyilvántartás vezetéséért

Határidő: folyamatos

**15./ 2019. március 15-i városi ünnepség**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy ebben az évben március 15-én (pénteken) 15 órakor kerül megrendezésre a városi ünnepség. A Körmendi Kulturális Központ, Múzeum és Könyvtár a Testület elé tárta a programot, a szónokkal kapcsolatos döntést kell a Testületnek meghoznia ahhoz, hogy teljes körű legyen a rendezvény.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva elmondja, hogy Bebes István Polgármester urat szeretné felkérni szónok személyére, a Bizottság ezt támogatva javasolta a határozati javaslat elfogadását.

Bebes István polgármester további javaslat hiányában kéri a határozati javaslat elfogadását.

Körmend Város Önkormányzata Képviselő-testülete a javaslatot 9 igen szavazattal, 2 tartózkodás mellett elfogadja és a következő határozatot hozza:

**25/2019. (II.20.) önkormányzati határozat**

Körmend város Önkormányzata Képviselő-testülete a Nemzeti ünnep - az 1848/49-es forradalom és szabadságharc 171. évfordulója alkalmából megrendezendő városi ünnepség szónokának ***Bebes István polgármester*** személyt kéri fel tisztelettel.

**16./ Jelentés az előző ülésen elhangzott interpellációkra tett intézkedésekről.**

Előterjesztő: **Forró Szilvia** irodavezető

*(Az előterjesztés írásos anyaga a jegyzőkönyvhöz mellékelve.)*

Tompa László, Bán Miklós, Csák Tamás és Czvitkovics Gyula képviselő-testületi tagok az interpellációra kapott választ elfogadják.

**Interpellációk:**

Dr. Hadnagy Ádám képviselő-testületi tag egy lakossági megkeresést szeretne tolmácsolni, még pedig az újonnan épült kerékpárút azon területén, ahol a Dózsa György utca és a 208-as lakások előtti szervizút kereszteződik, gördülékenyebb áthaladást szeretnének kérni ott lakók (padkára gondoltak).

***Bebes István polgármester*** *kéri a Városfejlesztési Irodát, nézzen utána és próbáljanak megoldást keresni a felvetett problémára.*

További kérdés, vélemény nem hangzik el. Bebes István polgármester a Képviselő-testület ülését 14 óra 44 perckor bezárja.

 K. m. f.

 Bebes István dr. Stepics Anita

 polgármester jegyző